ՏԵՂԵԿԱՆՔ ՀԻՄՆԱՎՈՐՈՒՄ

ՀՀ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Համայնքի 2019թ. բյուջեն մշակվել է` հիմք ընդունելով Կապան համայնքի 2018 - 2022 թթ. հնգամյա զարգացման ծրագիրը, ինչպես նաև 2020թ. տարեկան աշխատանքային պլանը և առաջնորդվելով «Տեղական ինքնակառավարման մասին» օրենքի 18-րդ հոդվածի առաջին մասի 5-րդ կետի և «Հայաստանի Հանրապետության բյուջետային համակարգի մասին» օրենքի 32-րդ հոդվածի, 33-րդ հոդվածի 3-րդ մասի համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:

Համայնքի բյուջեի պլանավորումն իրականացվել է միտումնային մեթոդով, որի ժամանակ հիմնվել ենք անցած տարվա ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համայնքի մեջ մտնող բնակավայրերի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը:

Կանխատեսվող ծառայությունների քանակը և որակը հիմնականում կախված են կանխատեսվող եկամուտների ծավալից, առկա տնտեսական պայմաններից, մասնավորապես՝ սղաճից:

Համայնքի բյուջեի ցուցանիշների բարելավումը շարունակվում է, ինչը վկայում են աղյուսակում ներկայացված տվյալները:

Կապան համայնքի փաստացի ցուցանիշները 2018-2019թթ

 հազար դրամ

|  |  |  |
| --- | --- | --- |
| Ցուցանիշ | 2018թ | 09.12.2019թ. դրությամ  |
| Եկամուտներ | 1 835 835.9 | 2 015 280 ,7  |
| Ծախսեր | 1 684 015.9 | 1 695 440, 5 |

Ցուցանիշների նման աճը պայմանավորված է բյուջեի եկամուտների հավաքագրման մակարդակի բարձրացման կայուն միտումով, և դրա շնորհիվ ծախսերի ծավալների ավելացմամբ: Համայնքի բյուջեի սեփական եկամուտների /առանց պետբյուջեից ստացված պաշտոնական դրամաշնորհների և պետության կողմից համայնքներին պատվիրակված լիազորությունների ֆինանսավորման համար ստացվելիք հատկացումների/ փաստացի հավաքագրված ծավալների 2018-2019 թթ դինամիկան ներկայացված է հետևյալ աղյուսակում.

|  |  |
| --- | --- |
| 2018 փաստացի | 09.12.2019 թ. դրությամբ փաստացի |
| 527 827,8 | 623 414, 3 |

Դինամիկան վկայում է սեփական եկամուտների աճի և կայունացման վերաբերյալ:

2020 թվականի բյուջետային տարվա համայնքի զարգացման հիմնական ուղղություններն են՝

* Համայնքի բյուջեի եկամուտների հավաքագրման մակարդակի բարձրացումն ու բյուջետային միջոցների նպատակային օգտագործումը
* Ստեղծել ժամանակի պահանջներին համապատասխան համայնքային միջավայր, հասարակական կյանքի ոլորտներում Կապան համայնքի տարածական համաչափ զարգացման և պլանավորման ապահովումը
* Տեղական ինքնակառավարման արդյունավետության ապահովումը,համայնքի կողմից բնակչությանը մատուցվող ծառայությունների պարզեցումը ու որակի էական բարձրացումը
* Ճանապարհների, մայթերի, կանգառների, կամուրջների բարեկարգումը
* Բակերի բարեկարգումը
* Ոռոգման համակարգերի և խմելու ջրի ջրագծերի վերանորոգման աշխատանքների իրականացման ապահովումը
* Տնտեսության տարբեր ճյուղերում ներդրումային ծրագրերի խթանումը
* Բազմաբնակարան բնակելի շենքերի հարթ և լանջավոր տանիքների նորոգումը
* Վերելակային տնտեսության ամբողջական արդիականացում, վերելակների նորոգումը
* Համայնքում աղբահանության, շրջական միջավայրի պաշտպանության, փողոցների լուսավորության վերանորոգման խնդիրներին ուղղված միջոցառումները
* Գովազդատեղեկատվական համակարգի կատարելագործման միջոցով զբոսաշրջության զարգացմանը խթանող քաղաքականության բարելավումը՝ նպաստելով զբոսաշրջիկների ներհոսքին
* Մշակութային ժառանգության պահպանությունը և մասսայական սպորտի զարգացման խթանում: Հանրության ներգրավվածության և իրազեկվածության բարձրացումը, նրանց համայնքային խնդիրներում առավել մասնակցության ապահովումը
* Կրթության, մշակույթի և սպորտի բնագավառների համայնքային ենթակառուցվածքների պահպանումը, շահագործումը, նորոգումը, համայնքային սեփականություն հանդիսացող գույքի վերազինումն ու կառավարման արդյունավետության բարձրացումը:
* Գյուղատնտեսության և անասնապահության մակարդակի բարձրացումը

1. Բյուջեի եկամուտների կանխատեսում

Կապան համայնքի 2020 թվականի բյուջեի կանխատեսված եկամուտների ընդհանուր գումարը ծրագրվել է 2263114.7 հազար դրամ, գերազանցելով նախորդ տարվա պլանավորված բյուջեն 17.9%-ով կամ 343591.0 հազար դրամով:

Նախագծով նախատեսված եկամուտների ընդհանուր ծավալում սեփական եկամուտները կազմում են 687888.5 հազար դրամ՝ 2019 թվականի հաստատված 560829.2 հազար դրամի դիմաց, գերազանցելով նախորդ տարվա ցուցանիշը 22.7%-ով:

Նախագծով կանխատեսված եկամուտների հիմնավորումը և համեմատական վերլուծությունն առավել հստակ կլինի դրանք առանձին եկամտատեսակների տեսքով ներկայացման պարագայում

1) Հարկեր և տուրքեր.

-Հարկային եկամուտները ծրագրվել են 268335.0 հազար դրամի չափով և 2019 թվականի հաստատված ցուցանիշից 83174.0 հազար դրամ կամ 44.9%-ով ավել: 2020 թվականի ցուցանիշների կանխատեսման համար հիմք են ընդունվել նախնական վերլուծությունները, 2020 թվականի հաշվարկային ցուցանիշները , ինչպես նաև Հարկերի, Տեղական տուրքերի և վճարների մասին օրենքներումում կատարված փոփոխությունները:

-Տեղական տուրքերը ծրագրվել են 39935.4 հազար դրամի չափով, որը 11154.4 հազար դրամով կամ 38.8%-ով գերազանցում է 2019 թվականի հաստատված ցուցանիշը:

-Պետական տուրքերը ծրագրվել են 12700 հազար դրամի չափով, որը 1500.0 հազար դրամով կամ 13.4%-ով գերազանցում է 2019 թվականի հաստատված ցուցանիշը:

Պետական տուրքերի գծով բյուջետային մուտքերի կանխատեսումները կատարվել են՝ ըստ նախորդ տարիների փաստացի հավաքագրումների միտումների, հաշվի առնելով ՀՀ օրենսդրության մեջ կատարված առանձին փոփոխություններն ու լրացումները, ինչպես նաև պետական տուրքի յուրաքանչյուր տեսակի առանձնահատկությունները:

2) Պաշտոնական դրամաշնորհներ.

Հիմք ընդունելով Հայաստանի Հանրապետության 2020 թվականի պետական բյուջեի նախագծով նախատեսված ցուցանիշերը` Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիան ծրագրվել է 1492763.8 հազար դրամ՝ նախորդ տարվա համեմատ աճելով 202970.1 հազար դրամով կամ 17.9%-ով:

- Պետական բյուջեից ընթացիկ ծախսերի/երաժշտական և արվեստի դպրոցներում ազգային,լարային,փողային նվագարանների գծով ուսուցման համար/ ֆինանսավորման նպատակային հատկացումների /սուբվենցիաների/ գծով նախատեսվել է 15169.4 հազար դրամ:

3) Այլ եկամուտներ.

2020 թվականի բյուջեով այլ եկամուտները նախատեսվել են 486846.1հազար դրամ՝ նախորդ տարվա հաստատված 412961.2 հազար դրամի դիմաց: Այլ եկամուտներն իրենց մեջ ներառում են հողի գույքի վարձակալությունից եկամուտները, վարչական գանձումները (նախադպրոցական և արտադպրոցական կազմակերպություններում համայնքի կողմից մատուցվող ծառայությունների դիմաց գանձվող գումարներ), աղբահանության վճարները, տեղական վճարները, տույժեր, տուգանքները, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները և այլ ելամուտներ: Այլ եկամուտների կազմում հաշվառվող առանձին եկամտատեսակների գծով 2020թվականի մուտքերը կանխատեսվել են՝ հաշվի առնելով դրանց առանձնահատկությունները, նախորդ տարիների մուտքերի հավաքագրման միտումները, ինչպես նաև ընթացիկ տարվա անցած ժամանակահատվածի փաստացի մուտքերը, պայմանագրերի փոփոխություններն ու կնքված պայմանագրերը:

2018-2020 թթ համայնքի բյուջեի եկամուտների կառուցվածքը՝

|  |  |  |  |
| --- | --- | --- | --- |
| Եկամոտների տեսակ | 2018 փաստացի | 2019 հաստատված | 2020 կանխատեսում |
| մլն. դրամ | % ընդ-ից | մլն. դրամ | % ընդ-ից | մլն. դրամ | % ընդ-ից |
| Ընդամենը, որից | 1836,0 | 100 | 1919,6 |  | 2263,0 |  |
| Հարկային եկամուտներ և տուրքեր | 190,3 | 110,4 | 185,2 | 9,6 | 268,3 | 11,9 |
| Պաշտոնական դրամաշնորհներ | 1138,4 | 62,0 | 1321,4 | 68,8 | 1507,9 | 66,6 |
| Այլ եկամուտներ | 507,3 | 27,6 | 413,0 | 21,6 | 486,8 | 21,5 |

2. Բյուջեի ծախսերի կանխատեսում

 Կապան համայնքի 2020 թվականի բյուջեի նախագծով ծախսերի ծավալը ծրագրվել է 2263114,7 հազար դրամի չափով: Ծախսերի ամբողջ ծավալի շուրջ 98.67%-ը կամ 2233114.7 հազար դրամը բաժին է ընկնում ընթացիկ ծախսերին (վարչական բյուջե), 30000.0 հազար դրամը՝ ոչ ֆինանսական ակտիվների գծով ծախսերին (ֆոնդային բյուջե), իսկ ոչ ֆինանսական ակտիվների իրացումից մուտքերի գումարը կազմում է 30720.0,0 հազար դրամ: Նախագծով առաջարկվող ընդամենը բյուջետային ծախսերում 19,16.8%-ը բաժին ընկել <<Ընդհանուր բնույթի հանրային ծառայություններ>> ոլորտին,0,04% ,,Պաշտպանությունը,, ոլորտին, 1,02%-ը՝ <<Տնտեսական հարաբերություններ>> ոլորտին, 20,92%-ը՝ <<Շրջակա միջավայրի պաշտպանություն>> ոլորտին, 1,52%-ը՝ <<Բնակարանային շինարարություն և կոմունալ ծառայություն>> ոլորտին, 11,1%-ը՝ <<Հանգիստ, մշակույթ և կրոն>> ոլորտին, 37.4%-ը՝ <<Կրթություն>> ոլորտին, 1,8%-ը <<Սոցիալական պաշտպանություն>> ծրագրին, 8,17 %-ը՝ <<Հիմնական բաժիններին չդասվող պահուստային ֆոնդեր>> ոլորտին: Ընթացիկ ծախսերի 64.7% կազմում է աշխատավարձի ֆոնդը: